अवैध देसी शराब बेचते गिरफ्तार
मलसीसर | बाडेटमें अवैध रूप से देशी शराब बेचते एक युवक को बुधवार रात को गिरफ्तार कर पुलिस ने शराब परिवहन के काम में ली गई जीप भी जब्त की है। पुलिस ने आरोपी को गुरुवार को एमजेएम कोर्ट पिलानी में पेश किया जहां से उसे जेल भेज दिया गया। थानाधिकारी भगवानसहाय मीणा ने बताया कि बुधवार रात बाडेट से सूचना मिली कि एक युवक काफी देर से गांव में जीप लिए खड़ा है। संभवतया जीप खराब होने से वह अपने साथी के आने का इंतजार कर रहा था। सूचना पर पहुंची पुलिस को देख युवक भागने लगा लेकिन पुलिसकर्मियों ने उसे दबोच लिया। युवक ने खुद को ढाणी चारण तन कालियासर निवासी रणवीरसिंह (32) बताया। जीप की तलाशी में देशी शराब जब्त की गई। पुलिस ने युवक को गिरफ्तार कर शराब परिवहन के काम में ली जीप जब्त कर ली।
hin_Deva hin_Deva